pythainlp/thai-wiki-dataset-v4 huggingface dataset:
ทิม เบลก เนลสัน

ทิโมธี เบลก เนลสัน (เกิด 11 พฤษภาคม พ.ศ. 2507) เป็นนักแสดง, นักเขียน และผู้กำกับชาวอเมริกัน บทบาทที่โด่งดังที่สุดของเขา ได้แก่ Delmar O'Donnell ใน "O Brother, Where Art Thou?" (2000), Dr. Pendanski ใน "Holes" (2003), Daniel "Danny" Dalton Jr. ใน "Syriana" (2005), Dr. Samuel Sterns ใน "The Incredible Hulk" (2008), Richard Schell ใน "Lincoln" (2012), Buster Scruggs ใน "The Ballad of Buster Scruggs" (2018) และ Wade Tillman / Looking Glass ในซีรีส์ HBO เรื่อง "Watchmen" (2019) ซึ่งเขาได้รับการเสนอชื่อเข้าชิงรางวัลโทรทัศน์ Critics' Choice Television Award
วัดจันทน์กะพ้อ

วัดจันทน์กะพ้อ เป็นพระอารามหลวงชั้นตรีชนิดสามัญสังกัดคณะสงฆ์ฝ่ายธรรมยุติกนิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 3 บ้านตากแดด ตำบลบางเตย อำเภอสามโคก จังหวัดปทุมธานี
วัดจันทน์กะพ้อสร้างเมื่อ พ.ศ. 2358 โดยชาวมอญที่อพยพจากเมืองเมาะตะมะในสมัยพระบาทสมเด็จพระพุทธเลิศหล้านภาลัย โดยให้ชื่อว่า วัดโกว๊ะ ซึ่งแปลว่า "จันทน์กะพ้อ" ซึ่งชาวมอญถือว่าเป็นไม้มงคลเหมือนราชพฤกษ์ ต่อมาปี พ.ศ. 2495 พระราชสุทธิโสภณขอเปลี่ยนนามวัดใหม่เป็น "วัดจันทน์กะพ้อ" 
ภายในวัดมีหอวัฒนธรรมซึ่งเก็บรวบรวมศิลปวัตถุมอญ แสดงวัตถุโบราณ เช่น เครื่องปั้นดินเผา เครื่องลายคราม เครื่องใช้โลหะ เครื่องแก้ว เครื่องไม้ รวมทั้งหนังสือโบราณ ใบลาน สมุดข่อย ทั้งภาษาบาลี ภาษามอญ และภาษาไทย และยังมีโครงการอนุรักษ์พันธุ์ปลาหน้าวัด วัดเป็นที่ประกอบพิธีสำคัญของชาวปทุมธานี เช่น พิธีออกฮ้อยปะจุ๊ แห่ธงตะขาบ เป็นต้น
วัดมีสถาปัตยกรรมแบบไทยมอญ โบสถ์สร้างด้วยหินอ่อนทั้งหลัง หน้าบันพระอุโบสถด้านล่างเจาะเป็นช่องเพื่อประดิษฐานพระพุทธรูปปางต่าง ๆ ส่วนด้านบนประดิษฐานตราสัญลักษณ์ฉลองการครองสิริราชย์สมบัติครบ 50 ปี ซุ้มประตูหน้าต่างเป็นปูนปั้นประดับกระจก บานประตูเป็นไม้แกะสลักรูปทวารบาล บานหน้าต่างเป็นไม้แกะสลักเช่นกันแต่เป็นเรื่องพุทธประวัติ ด้านหน้าพระอุโบสถประดิษฐานหอระฆังและเจดีย์ย่อมุมไม้สิบสองสีทอง ภายในโบสถ์ประดิษฐานพระประธานปางมารวิชัย ศิลปะอยุธยา จิตรกรรมฝาผนังด้านหลังพระประธานเขียนในราวปี พ.ศ. 2536 เป็นภาพสวรรค์โดยมีเทวดาสององค์ยืนประนมหัตถ์ หันหน้าเข้าหาพระประธาน และภาพซุ้มเรือนแก้วครอบองค์พระประธาน
วัดยังเป็นสถานที่ปฏิบัติธรรมที่มีชื่อเสียงในจังหวัดปทุมธานี และเป็นโรงเรียนเปรียญธรรม
วัดศรีสุขสถาพรราษฎร์ศรัทธาธรรม

วัดศรีสุขสถาพรราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสามวาตะวันออก เขตคลองสามวา กรุงเทพมหานคร
วัดศรีสุขสถาพรราษฎร์ศรัทธาธรรมตั้งเป็นวัดเมื่อปี พ.ศ. 2410 ได้รับพระราชทานวิสุงคามสีมาเมื่อ 10 สิงหาคม พ.ศ. 2451 ก่อสร้างพระอุโบสถ โดยมีนายเปียม สีทองเป็นผู้ถวายที่ดินจำนวน 11 ไร่ ให้สร้างวัด เจ้าอาวาสรูปแรกคือพระอธิการเตียม อาสโภ ต่อมาพระครูสิริขันติคุณมารับตำแหน่งเจ้าอาวาส มีการสร้างพระอุโบสถหลังใหม่เมื่อวันที่ 20 มีนาคม พ.ศ. 2534 สร้างศาลาบำเพ็ญกุศล กุฏิสงฆ์ จำนวน 5 หลัง ซุ้มประตูวัด วิหารหลวงพ่อพุทธโสธร และศาลาการเปรียญ ปัจจุบันมีพระครูสถิตชยาภินันท์ (สมชาย ชยฺยเสโน) เป็นเจ้าอาวาส ท่านได้สร้างศาลาการเปรียญต่อจนเสร็จ มีการสร้างศาลพระพรหมและศาลพ่อปู่ฤๅษีไว้ที่หน้าพระอุโบสถหลังเก่า ภายในวัดยังมีต้นศรีมหาโพธิ์ที่นำกิ่งพันธุ์มาจากประเทศอินเดียและต้นตะเคียนซึ่งได้ทำศาลไว้ให้ผู้ที่มีความศรัทธาเข้ามากราบไหว้
วัดนินสุขาราม

วัดนินสุขาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางบอนเหนือ เขตบางบอน กรุงเทพมหานคร
วัดนินสุขารามได้รับอนุญาตให้สร้างวัดเมื่อวันที่ 25 มิถุนายน พ.ศ. 2508 และกระทรวงศึกษาธิการได้ประกาศตั้งเป็นวัดเมื่อวันที่ 20 สิงหาคม พ.ศ. 2511 โดยนายนินและนางทองสุข ชูสังข์ ได้สละที่ดินจำนวน 25 ไร่ เพื่อสร้างวัด จึงได้ตั้งชื่อวัดตามผู้บริจาค ก่อสร้างอุโบสถในปี พ.ศ. 2513 แล้วเสร็จในปี พ.ศ. 2514 และสร้างปูชนียวัตถุต่าง ๆ ในอุโบสถ โดยมีหลวงพ่อพุทธชินราชจำลองเป็นพระพุทธรูปปางมารวิชัย สร้างเมื่อ พ.ศ. 2514 เป็นองค์พระประธาน พร้อมด้วยรูปหล่อพระอัครสาวกเบื้องซ้ายเบื้องขวา พระโมคคัลลานะ พระสารีบุตร พระพุทธรูปปางลีลาหน้าอุโบสถ ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2521 และได้กำหนดจัดงานพิธีผูกพัทธสีมาฝังลูกนิมิตขึ้นเมื่อวันที่ 1 เมษายน พ.ศ. 2522
อุโบสถมีช่อฟ้า ใบระกา หางหงส์ หลังคาลด 3 ชั้น หน้าบันปั้นเป็นพระพุทธรูปปางนาคปรก จิตรกรรมฝาผนังในอุโบสถเป็นเหตุการณ์ในพุทธประวัติ ในวัดยังมีศาลเจ้าพ่อสมรักษ์ ก่อตั้งขึ้นด้วยความเชื่อจากการเกิดอสุนีบาต (ฟ้าผ่า) ขึ้นบ่อยครั้งในเขตวิสุงคามสีมา
วัดโยธินประดิษฐ์

วัดโยธินประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางวัว ตำบลสำโรง อำเภอพระประแดง จังหวัดสมุทรปราการ พื้นที่ตั้งวัดเป็นที่ราบลุ่มอยู่ริมแม่น้ำเจ้าพระยา อาณาเขตทิศเหนือติดต่อกับกรมสรรพาวุธทหารเรือ ทิศตะวันออกติดต่อกับสำนักชีและบ้านเรือนราษฎร ทิศใต้ติดต่อกับที่เอกชน ทิศตะวันตกติดต่อกับแม่น้ำเจ้าพระยา ที่ดินที่ตั้งวัดมีเนื้อที่ 13 ไร่ 3 งาน 22 ตารางวา มีที่ธรณีสงฆ์จำนวน 1 แปลง เนื้อที่ 1 งาน 55 ตารางวา ด้านการศึกษาทางวัดได้เปิดสอนพระปริยัติธรรมมาตั้งแต่ พ.ศ. 2500
วัดโยธินประดิษฐ์สร้างขึ้นเมื่อประมาณ พ.ศ. 2407 น่าจะเป็นวัดโบราณ เล่ากันว่าวัดนี้มีมาแต่เมื่อครั้งท้าวอู่ทองหนีโรคระบาดมา เดิมเป็นที่พักสงฆ์นามว่า วัดโคทอง ต่อมาได้เปลี่ยนเป็น วัดบางวัวไทย ต่อมาปี พ.ศ. 2499 เปลี่ยนชื่อมาเป็น "วัดโยธินประดิษฐ์" ตามชื่อผู้บูรณะ คือ เจ้ากรมสรรพาวุธทหารเรือ ได้รับพระราชทานวิสุงคามสีมาเมื่อประมาณ พ.ศ. 2417
วัดชมนิมิตร

วัดชมนิมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลบางจาก อำเภอพระประแดง จังหวัดสมุทรปราการ มีเนื้อที่ทั้งหมด 32 ไร่ 3 งาน 32 ตารางวา
วัดชมนิมิตรเดิมชื่อ วัดใหม่คลองตายวง ด้วยเหตุว่าตั้งอยู่ติดกับคลองตายวง สร้างเมื่อ พ.ศ. 2477 โดยมีนางสาวแดง แต้สุจิ เป็นผู้ถวายที่ดินและดำเนินการสร้างวัด ต่อมาได้เปลี่ยนชื่อเป็น "วัดชมนิมิตร" เมื่อวันที่ 7 กันยายน พ.ศ. 2504 ได้พระราชทานวิสุงคามสีมาเมื่อวันที่ 22 กันยายน พ.ศ. 2482 ได้ผูกพัทธสีมาเมื่อวันที่ 27 มีนาคม พ.ศ. 2488 โรงเรียนสอนพระปริยัติธรรมแผนกธรรมเปิดสอนเมื่อ พ.ศ. 2480
ในสมัยหลวงปู่ชมหรือพระครูชม อุตฺตโม เจ้าอาวาสรูปแรก ท่านได้สร้างกุฏิ ศาลาการเปรียญ หอระฆัง และโรงเรียน ต่อมาหลวงพ่อเชิดพัฒนาวัดต่อมา ปัจจุบันมีเจ้าอาวาสคือ พระครูสุคนธ์สีลคุณ
ปูชนียวัตถุในวัดได้แก่ รูปหล่อหลวงปู่ชม รูปหล่อหลวงปู่เชิด รูปหล่อหลวงปู่ปาน พระพุทธรูปปางห้ามญาติทรงเครื่อง พระพุทธรูปปางเปิดโลกทรงเครื่อง พระพุทธรูปปางสะดุ้งมาร และพระพุทธรูปประจำวันต่าง ๆ
วัดบางรักใหญ่

วัดบางรักใหญ่ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 3 บ้านคลองบางรักใหญ่ ตำบลบางรักใหญ่ อำเภอบางบัวทอง จังหวัดนนทบุรี วัดตั้งอยู่ริมคลองบางรักใหญ่ มีถนนรัตนาธิเบศร์อยู่ทางทิศเหนือของวัด
ประวัติ.
วัดบางรักใหญ่เป็นวัดโบราณ พระพุทธรูปศิลาในวิหารเป็นหลักฐานแสดงให้เห็นว่าวัดบางรักใหญ่ว่ามีมาตั้งแต่สมัยอโยธยาก่อนกรุงศรีอยุธยาเป็นราชธานี หรือสมัยอยุธยาตอนต้น อีกทั้งการสร้างอุโบสถหันหน้าสู่ลำน้ำเป็นคติการสร้างอุโบสถที่ถือกันอย่างเคร่งครัดตั้งแต่สมัยอยุธยาตอนต้น การหันหน้าอุโบสถไปทางลำน้ำอ้อมซึ่งเป็นทิศใต้ ไม่ได้หันหน้าอุโบสถไปทางทิศตะวันออก สามารถบอกอายุของวัดได้ว่าสร้างสมัยอยุธยาตอนต้น
วัดมีสภาพเป็นวัดร้างในช่วงเสียกรุงศรีอยุธยาครั้งที่ 2 และได้รับการบูรณะอีกครั้งโดยชาวมอญซึ่งอพยพมาอยู่พื้นที่นี้ในสมัยพระบาทสมเด็จพระพุทธเลิศหล้านภาลัย ในสมัยที่หลวงปู่สาย (พระครูนนทการประสิทธิ์) ดำรงตำแหน่งเจ้าอาวาส ได้มีการบูรณะและพัฒนาวัดบางรักใหญ่อีกครั้ง
เดิมนั้นมีชื่อวัดว่า วัดโพธาราม ต่อมาเปลี่ยนชื่อไปเรียกตามชื่อชุมชนหรือตำบลที่ตั้งวัด การเปลี่ยนชื่อวัดนั้นเริ่มตั้งแต่เมื่อใดไม่มีหลักฐานแน่ชัด แต่ตามรายชื่อของวัดที่พิมพ์ไว้ในหนังสือทำเนียบคณะสงฆ์ของกระทรวงธรรมการ ร.ศ. 123 (พ.ศ. 2448) ปรากฏว่าวัดนี้มีชื่อว่า "วัดบางรักใหญ่"
อาคารเสนาสนะ.
วิหารจัตุรมุขประดิษฐานพระพุทธรูปศิลา เป็นพระพุทธรูปโบราณ สมัยอโยธยาหรือสมัยอยุธยาตอนต้น จำนวน 16 องค์ แต่ละมุขมีหลังคาลด 3 ชั้น แบบหลังคาจั่ว มีตับหลังคาเอน 3 ตับ มุงกระเบื้องดินเผาแบบเกล็ดเต่าสีส้มออกแดง มีช่อฟ้า ใบระกา และหางหงส์เป็นปูนปั้นประดับกระจกสีทอง
อุโบสถหลังใหม่ มีหลังคาลด 3 ชั้น มีตับหลังคา 3 ตับ มีคันทวยที่ยึดติดกับเสาอิงรองรับอีกชั้นหนึ่ง ด้านหน้าและด้านหลังเป็นมุข หลังคามุงกระเบื้อง เกล็ดเต่าสีส้มออกแดง เครื่องลำยอง ช่อฟ้า ใบระกา หางหงส์ ประดับกระจกสีทอง หน้าบันประดิษฐานพระพุทธรูปปางสมาธิ ล้อมด้วยกนกก้านขดยอดกลับ หน้าบันคอสองเป็นลายกนกก้านขด หน้าบันปีกนกเป็นลายช่อกระหนกภายในอุโบสถ ประดิษฐานพระประธาน เป็นพระพุทธรูปปางมารวิชัย พุทธศิลป์แบบพระพุทธรูปสมัยเชียงแสน ส่วนพระอุโบสถหลังเก่าในปัจจุบันมีสภาพชำรุดมาก ผนังด้านข้างหายหมด
รายชื่อนักฟุตบอลที่ยิงประตู 500 ลูกขึ้นไป

รายชื่อนักฟุตบอลที่ยิงประตู 500 ลูกขึ้นไป  ในการแข่งขันฟุตบอลระดับสูงสุด มีผู้เล่น 24 คนที่สามารถทำประตูได้ 500 ประตูหรือมากกว่านั้นตลอดอาชีพการแข่งขันทั้งในระดับสโมสรและทีมชาติ จากการสำรวจของสหพันธ์ประวัติศาสตร์และสถิติฟุตบอลนานาชาติ (IFFHS) เผยแพร่ครั้งแรกในปี ค.ศ. 2007 เมื่อพิจารณาถึงการแข่งขันในทุกระดับ มีผู้เล่น 72 คนทำได้สำเร็จตามการสำรวจของมูลนิธิสถิติฟุตบอล (RSSSF) ซึ่งเป็นองค์กรที่อธิบายโดยหนังสือพิมพ์เยอรมันชื่อ "แดร์ สปีเกล" ว่าเป็น "วิกิพีเดียสถิติฟุตบอล" อิมเร ชลอสเซอร์ ชาวฮังการีเป็นคนแรกที่ทำได้ถึง 500 ประตู ในปี ค.ศ. 1927 ก่อนที่เขาจะเกษียณไม่นาน มีผู้เล่น 8 คนที่ประสบความสำเร็จในสโมสรเดียว ได้แก่ โจเซฟ บิคาน (สลาเวียปราฮา), จิมมี่ โจนส์ (เกลนาวอน), จิมมี่ แม็คกรอรี (เซลติก), ลิโอเนล เมสซี (บาร์เซโลนา), แกร์ท มึลเลอร์ (ไบเอิร์นมิวนิก), เปเล่ (ซังตุส), เฟร์นานโด เปย์โรเตโอ (สปอร์ติงลิสบอน) และ อูเว่ ซีเลอร์ (ฮัมบัวร์) ในแปดคนนี้ เมสซี่ทำประตูได้มากที่สุด โดยมี 672 ประตูตั้งแต่เปิดตัวในปี ค.ศ. 2004 และออกจากสโมสรในปี ค.ศ. 2021
นักฟุตบอลที่ยิงประตู 500 ลูกขึ้นไป.
จากข้อมูลของสหพันธ์ประวัติศาสตร์และสถิติฟุตบอลนานาชาติและสื่ออื่น ๆ มีผู้เล่น 23 คนที่ได้รับการรับรองจากการทำประตู 500 ประตูขึ้นไปในการแข่งขันฟุตบอลระดับสูงสุด:
 "ณ วันที่ 6 สิงหาคม ค.ศ. 2025"
ตัวหนา หมายถึง ผู้เล่นที่กำลังแข่งขันอยู่
 * หมายถึง ผู้เล่นทำประตูให้สโมสรเดียวอย่างน้อย 500 ประตู
สถิติของ RSSSF.
เนื่องจากมูลนิธิสถิติฟุตบอล (RSSSF) ใช้วิธีการที่แตกต่างจากสหพันธ์ประวัติศาสตร์และสถิติฟุตบอลนานาชาติ (IFFHS) และสื่ออื่น ๆ เพื่อการตัดสินประตูรวม ผู้เล่น 72 คนได้รับการรับรองว่ายิงได้ 500 ประตูขึ้นไป ในการแข่งขันทุกระดับ:
 "ณ วันที่ "11 สิงหาคม ค.ศ. 2025""'
ตัวหนา หมายถึง ผู้เล่นที่กำลังแข่งขันอยู่
+ หมายถึง จำนวนประตูขั้นต่ำ - ผู้เล่นอาจทำประตูได้มากกว่า
คลาร์ก เกรกก์

โรเบิร์ต คลาร์ก เกรกก์ ((เกิด 2 เมษายน พ.ศ. 2505) เป็นนักแสดง, ผู้กำกับ และผู้เขียนบทภาพยนตร์ชาวอเมริกัน เขาเป็นที่รู้จักกันเป็นอย่างดีจากการรับบท ฟิล โคลสัน ในภาพยนตร์ ของจักรวาลภาพยนตร์มาร์เวล เรื่อง "Iron Man" (2008), "Iron Man 2" (2010), "Thor" (2011), "The Avengers" (2012), "Captain Marvel" (2019) และละครชุดทางโทรทัศน์ภาคแยกเรื่อง "Agents of S.H.I.E.L.D." (พ.ศ. 2556–2563) Gregg ยังพากย์เสียง Phil Coulson ในซีรีส์แอนิเมชั่น "Ultimate Spider-Man" (2555–2560) และในวิดีโอเกม "Lego Marvel Super Heroes" (2013), "Marvel Heroes" (2013) และ "Lego Marvel's Avengers" (2016)
เลสลี บิบบ์

เลสลี หลุยส์ บิบบ์ (เกิด 17 พฤศจิกายน พ.ศ. 2517) เป็นนักแสดงและนางแบบชาวอเมริกัน บิบบ์เปลี่ยนเป็นนักแสดงภาพยนตร์และโทรทัศน์ในช่วงปลายทศวรรษที่ 1990 โดยปรากฏตัวครั้งแรกทางโทรทัศน์ในปี พ.ศ. 2539 
กับบทบาทรองในซีรีส์ทางโทรทัศน์หลายเรื่อง ขณะที่ปรากฏตัวครั้งแรกในภาพยนตร์ในปี ค.ศ. 1997 โดยมีบทบาทเล็กน้อยใน "Private Parts" เธอได้รับบทบาทเป็นครั้งแรกในรายการทีวีเรื่อง "The Big Easy" (1997) ก่อนที่เธอจะรับบทเป็น Brooke McQueen ในซีรีส์ดราม่าของ WB Network เรื่อง "Popular" ทำให้เธอได้รับความสนใจจากผู้ชมในวงกว้าง เธอได้รับรางวัล Teen Choice Award สำหรับนักแสดงหญิงยอดนิยมทางโทรทัศน์สำหรับบทบาทนี้ เธอยังเคยปรากฏตัวในจักรวาลภาพยนตร์มาร์เวล ในบท Christine Everhart ในภาพยนตร์เรื่อง "Iron Man" และ "Iron Man 2" โดยมีตัวละครปรากฏตัวอีกครั้งในแคมเปญการตลาดแบบไวรัลหลายรายการในฐานะพิธีกรของ "WHIH Newsfront"
ฟาราน ทาฮีร์

ฟาราน ฮารูน ทาฮีร์ (เกิด 16 กุมภาพันธ์ พ.ศ. 2506) เป็นนักแสดงชาวปากีสถาน-อเมริกัน ที่ปรากฏในซีรีส์และภาพยนตร์ทางโทรทัศน์ของอเมริกาซึ่งเป็นที่รู้จักกันดีในบทบาทของเขาในบท Raza ใน "Iron Man" และกัปตัน Robau ใน "Star Trek"
เทร์เรนซ์ ฮาวเวิร์ด

เทร์เรนซ์ แดชอน ฮาวเวิร์ด (เกิด 11 มีนาคม พ.ศ. 2512) เป็นนักแสดง, แร็ปเปอร์, นักร้อง, นักแต่งเพลง และผู้ผลิตแผ่นเสียงชาวอเมริกัน ฮาวเวิร์ดมีบทบาทสำคัญครั้งแรกในภาพยนตร์เรื่อง "Dead Presidents" และ "Mr. Holland's Opus" ในปี ค.ศ. 1995 ทำให้เขากลายเป็นกระแสหลักด้วยบทบาททางโทรทัศน์และภาพยนตร์ที่ต่อเนื่องกันระหว่างปี พ.ศ. 2547 ถึง 2549 เขาได้รับการเสนอชื่อเข้าชิงรางวัลออสการ์สาขานักแสดงนำชายยอดเยี่ยม จากบทบาทของเขาใน "Hustle & Flow"
ปีเตอร์ บิลลิงสลีย์

ปีเตอร์ บิลลิงสลีย์ (เกิด 16 เมษายน พ.ศ. 2514) หรือที่รู้จักกันในชื่อ ปีเตอร์ ไมเคิลเซน (Peter Michaelsen) และ ปีเตอร์ บิลลิงส์ลีย์-ไมเคิลเซน (Peter Billingsley-Michaelsen) เป็นนักแสดง, ผู้กำกับ และโปรดิวเซอร์ชาวอเมริกัน บทบาทการแสดงของเขา ได้แก่ Ralphie Parker ในภาพยนตร์เรื่อง "A Christmas Story" ปี ค.ศ. 1983, Jack Simmons ใน "The Dirt Bike Kid", Billy ใน "Death Valley" และ Messy Marvin ในโฆษณาน้ำเชื่อมช็อกโกแลตของ Hershey ในช่วงปี ค.ศ. 1980 เขาเริ่มอาชีพของเขาตั้งแต่ยังเป็นทารกในโฆษณาทางโทรทัศน์
จอห์น สแลตเทอรี

จอห์น เอ็ม. สแลตเทอรี จูเนียร์ (เกิด 13 สิงหาคม พ.ศ. 2505) เป็นนักแสดงและผู้กำกับชาวอเมริกัน ซึ่งเป็นที่รู้จักกันดีในบทบาทของ Roger Sterling ในซีรีส์ดรามาเรื่อง "Mad Men" ของ AMC
ฌอน ทูบ

ฌอน ทูบ (เกิด 6 เมษายน พ.ศ. 2506) เป็นนักแสดงชาวอเมริกันเชื้อสายอิหร่านโดยกำเนิด เขาเป็นที่รู้จักกันดีในบทบาทของเขาในฐานะ Yinsen ใน "Iron Man" (2008) และ "Iron Man 3" (2013), Farhad ใน "Crash" (2004), Rahim Khan ใน "The Kite Runner" (2007), Majid Javadi ในซีรีส์โทรทัศน์ Showtime "Homeland" และ Faraz Kamali ใน "Tehran" (2020)
แซม ร็อกเวลล์

แซม ร็อกเวลล์ (เกิด 5 พฤศจิกายน ค.ศ. 1968) เป็นนักแสดงชาวอเมริกัน เขาเป็นที่รู้จักอย่างดีจากบทบาทใน "Lawn Dogs" (1997), "Confessions of a Dangerous Mind", "Matchstick Men" (2003), "The Hitchhiker's Guide to the Galaxy" (2005), "Moon" (2009), "Seven Psychopaths" (2012), "Mr. Right" (2015) และ "Richard Jewell" (2019) เขายังเคยแสดงบทสมทบใน "A Midsummer Night's Dream" (1999), "The Green Mile" (1999), "Galaxy Quest" (1999), "Charlie's Angels" (2000), "Frost/Nixon" (2008), "Iron Man 2" (2010), "Conviction" (2010), "Cowboys & Aliens" (2011), "The Way, Way Back" (2013) "Three Billboards Outside Ebbing, Missouri" (2017), "Vice" (2018), และ "Jojo Rabbit" (2019)
ใน ค.ศ. 2017 การแสดงของร็อกเวลล์จากบทเจ้าหน้าที่ตำรวจจอมปัญหาในภาพยนตร์ร์อาชญากรรมเรื่อง "Three Billboards Outside Ebbing, Missouri" ทำให้เขาได้รับรางวัลออสการ์ สาขานักแสดงสมทบชายยอดเยี่ยม ปีถัดมา เขายังถูกเสนอชื่อเข้าชิงสาขานี้อีกครั้ง จากบทจอร์จ ดับเบิลยู. บุช ในภาพยนตร์เสียดสีการเมืองเรื่อง "Vice"
โอลิเวีย มันน์

ลีซา โอลิเวีย มันน์ (เกิด 3 กรกฎาคม พ.ศ. 2523) เป็นนักแสดง และอดีตพิธีกรรายการโทรทัศน์ชาวอเมริกัน เธอเกิดที่โอคลาโฮมาซิตี ใช้เวลาหลายปีในการสร้างตัวในยูทาห์และต่อมาในโตเกียว ซึ่งพ่อเลี้ยงของเธอประจำการในกองทัพอากาศสหรัฐ เธอกลับมาที่โอคลาโฮมาตอนเป็นวัยรุ่น และต่อมาได้รับปริญญาศิลปศาสตร์บัณฑิตสาขาวารสารศาสตร์ ที่มหาวิทยาลัยโอคลาโฮมา โดยตั้งใจจะเป็นนักข่าวออกอากาศ หลังจากฝึกงานที่สถานีข่าวในทัลซา มันน์ย้ายไปที่ลอสแองเจลิส ซึ่งเธอเริ่มอาชีพในฐานะพิธีกรรายการโทรทัศน์ของเครือข่ายเกม G4 โดยส่วนใหญ่มาจากซีรีส์ "Attack of the Show!" ตั้งแต่ปี พ.ศ. 2549 ถึงปี 2553 เธอยังเป็นผู้สื่อข่าวในรายการ "The Daily Show with Jon Stewart" ตั้งแต่ปี ค.ศ. 2010 ถึง 2011
แกรี แชนดลิง

แกรี เอมมานูเอล แชนดลิง (29 พฤศจิกายน พ.ศ. 2492 - 24 มีนาคม พ.ศ. 2559) เป็นนักแสดงตลก, นักแสดง, ผู้กำกับ, นักเขียน และโปรดิวเซอร์ชาวอเมริกัน ผลงานที่เป็นที่รู้จักดีที่สุดสองชิ้นของเขา ได้แก่ "It's Garry Shandling's Show" และ "The Larry Sanders Show"
เยฟเกนี ลาซาเรฟ

เยฟเกนี นิโคลาเยวิช ลาซาเรฟ 31 มีนาคม ค.ศ. 1937 – 18 พฤศจิกายน ค.ศ. 2016) รู้จักกันในชื่อ ยูจีน ลาซาเรฟ (Eugene Lazarev) เป็นนักแสดงและผู้กำกับเชื้อสายรัสเซีย-อเมริกัน เขาเกิดที่กรุงมินสค์ ประเทศเบลารุส
จอช แดลลัส

จอช พอล แดลลัส (เกิด 18 ธันวาคม พ.ศ. 2521) เป็นนักแสดงชาวอเมริกัน เขาเป็นที่รู้จักกันดีที่สุดจากบทบาทของเขาในฐานะ Prince Charming/David Nolan ในซีรีส์โทรทัศน์ ABC เรื่อง "Once Upon a Time" (2554–2561) และ Fandral ในภาพยนตร์มาร์เวลคอมิกส์ที่ดัดแปลงมาจากภาพยนตร์เรื่อง "Thor" (2011) ตั้งแต่ปี 2018 เขาได้แสดงในซีรีส์ดราม่าของ NBC เรื่อง "Manifest"
เรเน รุสโซ

เรเน มารี รุสโซ (เกิด 17 กุมภาพันธ์ พ.ศ. 2497) เป็นนักแสดง โปรดิวเซอร์ และนางแบบชาวอเมริกัน รุสโซเริ่มอาชีพของเธอด้วยการเป็นนางแบบแฟชั่นในปี ค.ศ. 1970 โดยปรากฏตัวบนปกนิตยสาร เช่น "Vogue" และ "Cosmopolitan" เธอเปิดตัวด้วยภาพยนตร์ตลก "Major League" ในปี ค.ศ. 1989 และได้รับความนิยมในระดับนานาชาติในภาพยนตร์ระทึกขวัญและภาพยนตร์แอ็คชั่นมากมายตลอดช่วงทศวรรษ 1990 รวมถึง "Lethal Weapon 3" (1992), "In the Line of Fire" (1993), "Outbreak" (1995), "Get Shorty" (1995), "Ransom" (1996), "Lethal Weapon 4" (1998), และ "The Thomas Crown Affair" (1999)
คอล์ม โฟเร

คอล์ม โฟเร OC (เกิด 22 สิงหาคม 2501) เป็นนักแสดงชาวแคนาดา ผู้มีประสบการณ์ 13 ปีจากเทศกาล Stratford Festival เขาเป็นที่รู้จักกันดีสำหรับผู็ชนะรางวัล Gemini ในบทนายกรัฐมนตรี Pierre Trudeau ในละครโทรทัศน์เรื่อง "Trudeau" และการแสดงของเขาในฐานะ Glenn Gould ใน "Thirty Two Short Films About Glenn Gould" รวมถึงบทบาท เช่น Detective Martin Ward ใน "Bon Cop, Bad Cop", Lord Marshal Zhylaw ใน "The Chronicles of Riddick", Pope Julius II ใน "The Borgias", Laufey ใน "Thor", First Gentleman Henry Taylor ใน "24", นายพล Ted Brockhart ใน "House of Cards", Declan Gallard บน "21 Thunder", Sir Reginald Hargreeves จาก "The Umbrella Academy" และ Wernher von Braun ใน "For All Mankind" เขาเป็นผู้ได้รับรางวัล Prix Iris และ Screen Actors Guild Award และได้รับการเสนอชื่อเข้าชิงรางวัล Genie Award
สเต็ลลัน สกอชกวด

สเต็ลลัน ย็อน สกอชกวด (เกิด 13 มิถุนายน พ.ศ. 2494) เป็นนักแสดงชาวสวีเดน เขาเป็นที่รู้จักจากบทบาท Jan Nyman ในเรื่อง "Breaking the Waves" (1996), Captain Tupolev ใน "ล่าตุลาแดง" (1990), Professor Gerald Lambeau ใน "Good Will Hunting" (1997), Bootstrap Bill Turner ใน "สงครามปีศาจโจรสลัดสยองโลก" (2006) และ "ผจญภัยล่าโจรสลัดสุดขอบโลก" (2007), Bill Anderson ใน "มัมมา มีอา! วิวาห์วุ่น ลุ้นหาพ่อ" (2008) และภาคต่อของ "มัมมา มีอา! 2" (2018), Commander Maximilian Richter ใน "เทวากับซาตาน" (2009), Martin Vanger ใน "พยัคฆ์สาวรอยสักมังกร" (2011), ดร. เอริก เซลวิก ในภาพยนตร์ชุดจักรวาลภาพยนตร์มาร์เวล เรื่อง "ธอร์ เทพเจ้าสายฟ้า" (2011), "ดิ อเวนเจอร์ส" (2012), ' (2013) และ ' (2015), แกรนด์ดยุก ใน "ซินเดอเรลล่า" (2015) และ Boris Shcherbina ในละครโทรทัศน์ HBO/Sky UK เรื่อง "Chernobyl" (2019) เขาจะแสดงในซีรีส์ "Andor" (2022)
แมกซิมิลิอาโน เฮอร์นานเดซ

แมกซิมิลิอาโน เฮอร์นานเดซ (เกิด 12 กันยายน พ.ศ. 2516) เป็นนักแสดงชาวอเมริกัน เขาเป็นที่รู้จักกันดีในการรับบท Agent Jasper Sitwell ในจักรวาลภาพยนตร์มาร์เวล และ FBI Agent Chris Amador ในซีซั่นแรกของ "The Americans"
เรย์ สตีเวนสัน

จอร์จ เรย์มอนด์ สตีเวนสัน (25 พฤษภาคม ค.ศ. 1964#เปลี่ยนทาง 21 พฤษภาคม ค.ศ. 2023) เป็นนักแสดงชาวไอร์แลนด์เหนือ เขาเป็นที่รู้จักจากการรับบท Titus Pullo ในซีรีส์โทรทัศน์ BBC/HBO เรื่อง "โรม" (2005–2007) และรับบทตัวละครมาร์เวลคอมิกส์สองตัว คือ Frank Castle / The Punisher ใน "" (2008) กับ "The Super Hero Squad Show" และ Volstagg ในจักรวาลภาพยนตร์มาร์เวล (2011–2017)
บทแสดงที่โดดเด่นอื่น ๆ ได้แก่ Dagonet ใน "King Arthur" (2004), ม็อบ Danny Greene ใน "Kill the Irishman" (2011), Porthos ใน "The Three Musketeers" (ปีเดียวกัน) และตัวร้ายข้าหลวง Scott Buxton ใน "RRR" (2022) บทบาทในโทรทัศน์ได้แก่ ม็อบยูเครน Isaak Sirko ใน "Dexter" ฤดูกาลที่ 7 (2012) ซึ่งทำให้เขาได้เข้าชิงรางวัลแซเทิร์น; Blackbeard ใน "Black Sails" ฤดูกาลที่สามถึงสี่ (2016–2017), Gar Saxon ใน "Star Wars Rebels" (2016–2017) และ "" (2020) Othere ใน "Vikings" 11 ตอน (2020) และ Baylan Skoll ใน "Ahsoka" (2023) สตีเวนสันสมรสกับรูธ เจมเมลล์ นักแสดงชาวอังกฤษเป็นเวลา 8 ปี ภายหลังจึงสมรสกับเอลิซาเบตตา คารัชเชีย นักมานุษยวิทยาชาวอิตาลี และมีลูกชายสามคน
ชีวิตช่วงต้น.
จอร์จ เรย์มอนด์ สตีเวนสันเกิดที่ลิสเบิร์น เทศมณฑลแอนทริม ไอร์แลนด์เหนือ เมื่อวันที่ 25 พฤษภาคม ค.ศ. 1964 โดยเป็นบุตรชายคนที่สองจากทั้งหมดสามคนของพ่อชาวอังกฤษกับแม่ชาวไอริช พ่อของเขาเคยเป็นนักบินกองทัพอากาศสหราชอาณาจักร เขาย้ายไปประเทศอังกฤษกับครอบครัวตอนอายุ 8 ขวบ ตอนแรกตั้งถิ่นฐานในพื้นที่เลมิงตันของนิวคาสเซิลอะพอนไทน์และภายหลังไปที่ซีตันเดลาวัล
ชีวิตส่วนตัว.
ใน ค.ศ. 1997 สตีเวนสันสมรสกับรูธ เจมเมลล์ นักแสดงหญิงชาวอังกฤษที่ลอนดอน ทั้งคู่พบกันในกองถ่ายทำของ "Band of Gold" (1995) และภายหลังเล่นบทคู่สมรสใน "Peak Practice" (1997) หลังสมรส 8 ปี ทั้งคู่จึงหย่าใน ค.ศ. 2005 สตีเวนสันจึงสมรสใหม่กับเอลิซาเบตตา คารัชเชีย นักมานุษยวิทยาชาวอิตาลี และมีลูกชายสามคน
เสียชีวิต.
เมื่อวันที่ 21 พฤษภาคม ค.ศ. 2023 สตีเวนสันเสียชีวิตตอนอายุ 58 ปี เพียงสี่วันก่อนวันเกิดอายุครบ 59 ปี แม้ว่ายังไม่ทราบสาเหตุการเสียชีวิต มีการรายงานว่าเขาเข้าโรงพยาบาลขณะกำลังถ่ายทำภาพยนตร์แอกชันเรื่อง "Cassino in Ischia" บนเกาะอิสเกีย แคว้นคัมปาเนีย ประเทศอิตาลี Rosario Dawson, Scott Adkins และ James Purefoy ดาราร่วมของสตีเวนสัน ให้คำไว้อาลัย Dominic Purcell เข้าแสดงบทบาทของสตีเวนสันต่อ
"Ahsoka" ตอนแรกที่เผยแพร่ในวันที่ 22 สิงหาคม ค.ศ. 2023 สามเดือนกว่าหลังสตีเวนสันเสียชีวิต รวมคำอุทิศให้กับเขาว่า: "For our friend, Ray"
รอส มาร์ควอนด์

รอสโค เวย์น มาร์ควอนด์ (เกิด 22 สิงหาคม พ.ศ. 2524) เป็นอิมเพรสชันนิสต์ และนักแสดงชาวอเมริกัน เขารับบทเป็น Aaron ในซีรีส์โทรทัศน์เรื่อง "The Walking Dead" และ Red Skull ในภาพยนตร์เรื่อง ' (2018) และ ' (2019)
ราชอาณาจักรเบอซุตดารุลอีมัน

ราชอาณาจักรเบอซุตดารุลอีมัน  เป็นอาณาจักรมลายูที่ตั้งอยู่ที่ชายฝั่งตะวันออกเฉียงเหนือของคาบสมุทรมลายูในอดีต ปัจจุบันคืออำเภอเบอซุตและพื้นที่ส่วนใหญ่ของอำเภอเซอตียู รัฐตรังกานู อาณาจักรนี้ก่อตั้งขึ้นใน ค.ศ. 1780 หลังการครองราชย์เป็นราจาปาเล็มบังเบอซุตของเติงกู กาดีร์ เจ้าชายรัฐตรังกานู โดยราชวงศ์ปาเล็มบังสายตระกูลของขุนนางรัฐตรังกานูยังคงครองราชย์ในดินแดนนี้ก่อนที่จะรวมกับรัฐตรังกานูใน ค.ศ. 1899
อุซละฮ์

อุซละฮ์  เป็นหนึ่งในเขตบริหารของประเทศเยเมน ในอดีตเป็นเขตปกครองย่อยของมิคลาฟ อย่างไรก็ตาม รัฐบาลเยเมนไม่ได้ใช้ระบบมิคลาฟอีกต่อไป ทำให้ปัจจุบันอุซละฮ์เป็นเขตปกครองย่อยของอำเภอ และประกอบด้วยหมู่บ้านหรือตลาดจำนวนหนึ่ง
ศัพทมูลวิทยา.
ในภาษาอาหรับ คำว่า "อุซละฮ์" หมายถึง "ความโดดเดี่ยว"
ดือเรินชไตน์ (ประเทศออสเตรีย)

ดือเรินชไตน์  เป็นภูเขาในทิวเขาแอลป์อิพส์ทาลในรัฐโลว์เออร์ออสเตรีย อยู่ในเขตเทศบาลลุนทซ์อัมเซ และเป็นหนึ่งในยอดเขาที่สูงที่สุดในบริเวณนี้ โดยมีความสูง 1,878 เมตร
ดือเรินชไตน์เป็นส่วนหนึ่งของเขตอนุรักษ์ธรรมชาติที่สำคัญในภูมิภาคนี้ ได้แก่ เขตอนุรักษ์ธรรมชาติดือเรินชไตน์-ลุนทเซอร์ ซี (Dürrenstein-Lunz am See Wilderness Area) ซึ่งถือเป็นหนึ่งในป่าดึกดำบรรพ์ที่ยังคงสภาพสมบูรณ์ที่สุดในยุโรปกลาง โดยพื้นที่แห่งนี้ได้รับการประกาศให้เป็นพื้นที่อนุรักษ์ถาวร เพื่อค
ข้าวมันส้มตำ

ข้าวมันส้มตำ เป็นชุดอาหารไทยภาคกลางชนิดหนึ่ง ประกอบด้วยข้าวมัน ส้มตำ แกงเผ็ดไก่ เนื้อฝอยผัดหวาน และน้ำพริกส้มมะขาม อาหารชนิดนี้ปรากฏอยู่ในตำรับอาหาร "ตำหรับสายเยาวภา" ของพระเจ้าบรมวงศ์เธอ พระองค์เจ้าเยาวภาพงศ์สนิท ลักษณะของอาหารชุดนี้คือข้าวมันหุงด้วยกะทิและแกงไก่จะค่อนข้างมัน แต่มีรสหวานของเนื้อฝอย และรสเปรี้ยวหวานไม่จัดจ้านจากส้มตำตัดเลี่ยน ปัจจุบันข้าวมันส้มตำแบบครบชุดเช่นนี้หารับประทานได้ยาก
กฤช เหลือลมัย นักประวัติศาสตร์และโบราณคดีระบุว่าการเข้าชุดอาหารที่มีการรับประทานอาหารต่าง ๆ ด้วยกันชนิดนี้ ใกล้เคียงกับชุดอาหารมุสลิมอย่างนาซีเลอมัก สันนิษฐานว่าคงได้อิทธิพลนี้มาตั้งแต่สมัยอาณาจักรอยุธยาเป็นต้นมา ส่วนสามารถ สาเหร็ม เสนอว่าข้าวมันส้มตำอาจมีที่มาจากข้าวมันแกงไก่ของสงขลา ซึ่งเป็นอาหารที่มีลักษณะคล้ายกับนาซีเลอมักของชาวมลายู
ประวัติ.
ข้าวมันส้มตำเป็นอาหารไทยที่มีพัฒนาการจากอาหารประเภทตำ ซึ่งปรากฏอยู่ทุกภูมิภาคของไทย โดยเลือกใช้พืชพื้นเมืองชนิดต่าง ๆ มาตำเข้ากับเครื่องปรุงรส เช่น กล้วยตานีดิบ ยอดมะพร้าว ไหลบัว ถั่วแปบ หรือลูกสมอดิบ เป็นต้น แต่หลังการรับมะละกอจากการค้าสำเภาในยุคอาณาจักรอยุธยาตอนกลางเป็นต้นมา มะละกอจึงกลายเป็นพืชที่ชนนิยมใช้ประกอบอาหารในการตำเรื่อยมา ในตำรับอาหาร "แม่ครัวหัวป่าก์" ของท่านผู้หญิงเปลี่ยน ภาสกรวงศ์ ตีพิมพ์เมื่อ พ.ศ. 2451 ระบุถึงอาหารชื่อ "ปูตำ" ซึ่งใกล้เคียงกับส้มตำในยุคปัจจุบันมากที่สุด แต่ไม่มีเส้นมะละกอเป็นวัตถุดิบในการประกอบอาหาร
ส่วนตำรับอาหาร "ตำหรับสายเยาวภา" ของพระเจ้าบรมวงศ์เธอ พระองค์เจ้าเยาวภาพงศ์สนิท ระบุถึงข้าวมันส้มตำเป็นครั้งแรก โดยเป็นชุดอาหาร ประกอบด้วยข้าวมัน ส้มตำ แกงไก่ เนื้อฝอยผัดหวาน และน้ำพริกส้มมะขาม กฤช เหลือลมัย นักประวัติศาสตร์และโบราณคดีระบุว่าการเข้าชุดอาหารที่มีการรับประทานอาหารต่าง ๆ ด้วยกันชนิดนี้ ใกล้เคียงกับชุดอาหารมุสลิมอย่างนาซีเลอมัก สันนิษฐานว่าคงได้อิทธิพลนี้มาตั้งแต่สมัยอาณาจักรอยุธยาเป็นต้นมา โดยเปรียบเทียบหน้าที่ของส้มตำกับอาจาดซึ่งมีไว้ตัดเลี่ยนรสอาหารเหมือนกัน ส่วนสามารถ สาเหร็ม เสนอว่าอาจได้รับอิทธิพลมาจากข้าวมันแกงไก่จากสงขลา ซึ่งอาหารชนิดนี้คล้ายกับนาซีเลอมักของชาวมลายู
เอ็ม198 ฮาวอิตเซอร์

เอ็ม198 ฮาวอิตเซอร์  เป็นปืนใหญ่ลากจูงขนาดกลาง 155 มม. ที่ได้รับการพัฒนาขึ้นเพื่อเข้าประจำการกองทัพบกสหรัฐและเหล่านาวิกโยธิน ซึ่งได้รับหน้าที่ให้มาแทนที่เอ็ม114 ฮาวอิตเซอร์ขนาด 155 มม. ในยุคสงครามโลกครั้งที่สอง โดยได้รับการออกแบบและสร้างต้นแบบที่ร็อกไอแลนด์อาร์เซนอลในปี ค.ศ. 1969 โดยมีการทดสอบการยิงเริ่มต้นในปี ค.ศ. 1970 และเข้าสู่การผลิตเต็มรูปแบบที่นั่นในปี ค.ศ. 1978 กระทั่งเริ่มประจำการในปี ค.ศ. 1979 และตั้งแต่นั้นมา 1,600 ยูนิตได้รับการผลิตและนำไปใช้งาน
เอ็ม198 กำลังถูกแทนที่ในประจำการของสหรัฐและออสเตรเลียโดยเอ็ม777 ฮาวอิตเซอร์
เจเจ ฟีลด์

จอห์น โจเซฟ ฟีลด์ (เกิด พ.ศ. 2521) เป็นนักแสดงภาพยนตร์โทรทัศน์และละครโทรทัศน์ชาวอังกฤษ-อเมริกัน เขาเริ่มอาชีพทางโทรทัศน์ในปี พ.ศ. 2542 ฟีลด์รับบทเป็น Fred Garland ในภาพยนตร์เรื่อง "The Ruby in the Smoke" ของ Philip Pullman และภาพยนตร์ดัดแปลงทางโทรทัศน์เรื่อง "The Shadow in the North" ในปี พ.ศ. 2550 เขาแสดงเป็น Henry Tilney ในภาพยนตร์โทรทัศน์ "Northanger Abbey" ในปีต่อมาเขาได้เปิดตัวใน West End ในการผลิต "Ring Round the Moon" ตั้งแต่ปี ค.ศ. 2014–2016 ฟีลด์ได้รับบทหลัก John André ใน ' ผลงานภาพยนตร์ของฟีลด์ ได้แก่ "Telstar" (2009), ' (2011), "Austenland" (2013), และ "Professor Marston and the Wonder Women" (2017)
วัดโพธิ์พุฒตาล

วัดโพธิ์พุฒตาล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางบอนใต้ เขตบางบอน กรุงเทพมหานคร ปัจจุบันมีเจ้าอาวาสคือ พระมหาเกษม ปริธมฺโม
ตระกูลโพธิ์พุฒตาลได้บริจาคที่ดินและดำเนินการสร้างวัดโพธิ์พุฒตาลมาตั้งแต่ปี พ.ศ. 2540 โดยมีนายสุรินทร์ โพธิ์พุฒตาล ร่วมด้วยตระกูลเครือญาติ วันดี สุขสบาย สุขกลึง และมีแสง ร่วมสนับสนุนการสร้างวัด ในระยะแรกเรียกว่า สำนักสงฆ์โพธิ์พุฒตาล โดยได้นิมนต์พระมาจำพรรษาและได้พัฒนาเรื่อยมา จนปี พ.ศ. 2549 พระที่อยู่เดิมได้ย้ายไปที่อื่น นายสุรินทร์จึงนิมนต์พระมหาประกิต ฐิตสีโล จากวัดชลประทานรังสฤษดิ์มาจำพรรษาและดูแลพัฒนาจนถึงปัจจุบัน จนได้รับอนุญาตตั้งวัดในปี พ.ศ. 2554 จากกรมการศาสนา
วัดโพธิ์พุฒตาลมีพระประธานในอุโบสถเป็นพระพุทธชินราชซึ่งนายสุรินทร์ตั้งให้ว่า "หลวงพ่อเหลือ" หมายความว่าใครมากราบไหว้ให้มีเงินทองเหลือใช้ และพระสังกัจจายน์ศิลาซึ่งแกะสลักจากหินอ่างศิลาทั้งองค์
วัดนี้ยังเป็นสถานที่สำหรับการเข้าอยู่ถือศีลปฏิบัติธรรม ให้การสนับสนุนโดยให้ใช้วัดเป็นสถานที่อบรมค่ายคุณธรรมและบรรพชาสามเณรภาคฤดูร้อน และส่งเสริมให้เรียนนักธรรมตรี โท และเอก
วัดประชาบำรุง (กรุงเทพมหานคร)

วัดประชาบำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าข้าม เขตบางขุนเทียน กรุงเทพมหานคร ปัจจุบันเจ้าอาวาสคือพระครูปิยวัชรธรรมวงศ์ (เส็ง กวิวํโส) 
วัดประชาบำรุงตั้งเป็นวัดเมื่อปี พ.ศ. 2457 ได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 ชื่อเดิมของวัดนี้ ชาวบ้านผู้เฒ่าผู้แก่เรียกว่า วัดลูกวัว บริเวณโดยรอบเป็นลำคลอง คือ คลองลูกวัว มีแต่ทิศตะวันตกบางส่วนเท่านั้นที่ไม่เป็นคลอง ทิศตะวันออกเป็นโรงเรียนวัดประชาบำรุง 
ภายในอุโบสถประดิษฐาน "หลวงพ่อทองดำ" และ "หลวงพ่อไตรลักษณ์" ที่ศาลาวัดมีท่าเรือ มีเรือหางยาวสามารถเดินทางไปยังทะเลกรุงเทพฯ วัดยังอยู่ใกล้กับมหาวิทยาลัยเทคโนโลยีพระจอมเกล้าธนบุรี วิทยาเขตบางขุนเทียน วัดได้ยังมีการสร้างเหรียญมงคล เช่น เหรียญหลวงพ่อทองดำ เหรียญหลวงพ่อไตรลักษณ์ เป็นต้น
บรูคลิน เบคแคม

บรูคลิน โจเซฟ เบคแคม (เกิด 4 มีนาคม พ.ศ. 2542) เป็นบุคลิกภาพของสื่อมวลชน, อดีตนายแบบ และช่างภาพสมัครเล่นชาวอังกฤษ เขาเป็นลูกชายคนโตของอดีตนักฟุตบอลชาวอังกฤษ เดวิด เบคแคม และ วิกทอเรีย เบคแคม นักร้อง, นักออกแบบแฟชั่นชาวอังกฤษ
ชีวิตในวัยเด็ก.
บรูคลิน โจเซฟ เบคแคม เกิดที่โรงพยาบาลพอร์ตแลนด์ในแมรีลีโบน ลอนดอน เป็นบุตรชายของ เดวิด เบคแคม และ วิคทอเรีย อดัมส์ (ต่อมาใช้นามสกุล เบคแคม) มักมีรายงานว่าเขาชื่อ บรูคลิน เพราะเขาตั้งครรภ์ในบรูคลิน นิวยอร์ก; ตามอัตชีวประวัติของ Victoria Beckham ในปี ค.ศ. 2014 ชื่อ "Learning to Fly" อย่างไรก็ตามเธอและสามีของเธอชอบชื่อนี้และหลังจากที่เลือก "ก็รู้ว่ามันเหมาะสมแค่ไหน เพราะฉันรู้ว่าฉันท้องและเดวิดมาที่นิวยอร์ก หลังฟุตบอลโลก " พ่อของเบคแคมมีเชื้อสายยิวบางส่วน เบคแคมเป็นลูกคนโตของครอบครัว และมีน้องชาย 2 คน คือ โรมีโอ ซึ้งเป็นนักฟุตบอลอาชีพ, ครูซ ซึ้งเป็นนักร้อง และน้องสาว 1 คนคือ ฮาร์เปอร์
ชีวิตส่วนตัว.
เบคแคม หมั้นหมายกับแฟนสาวของเขา นิโคลา เพลซ์ นักแสดงหญิงชาวอเมริกัน เมื่อวันที่ 11 กรกฎาคม ค.ศ. 2020 ทั้งคู่แต่งงานเมื่อวันที่ 9 เมษายน ค.ศ. 2022 ที่ ปาร์มบีช, รัฐฟลอริดา ในพีธีของชาวยิว โดยบิดาของเพลซ์ เนลสัน เพลซ์ มีเชื้อสายยิว ส่วนบิดาของเขา เดวิด เบคแคม มีเชื้อสายยิวมาจากปู่ของเขา
นอกจากนี้เบคแคมยังมีรอยสักภาษาฮีบรูจากเพลง Song of Song ที่แขนซ้าย: "I am my dear's and my is mine" นอกจากนี้ เขาเปิดเผยว่า 70 จาด 100 รอยสักของเขาอุทิศให้กับภรรยาของเขา ตั้งแต่ชื่อของเธอไปจนถึงจดหมายรักบนหลังของเขา
เลกซ์ แชรปเนล

อเล็กซานเดอร์ คาเรย์ แชรปเนล (เกิด 6 ตุลาคม พ.ศ. 2522) เป็นนักแสดงและนักพากย์ชาวอังกฤษ
ชีวิตในวัยเด็ก.
แชรปเนลเป็นลูกชายคนที่สองในจำนวน 3 คนของ Francesca Ann (née Bartley) และ John Shrapnel นักแสดงในลอนดอน เขาเป็นพี่ชายของนักแสดง/ผู้อำนวยการสร้าง Tom Shrapnel และนักเขียน Joe Shrapnel และผ่านทางแม่ของเขา เขาซึ่งเป็นหลานชายของ Deborah Kerr นักแสดงหญิงที่ได้รับการเสนอชื่อเข้าชิงรางวัลออสการ์ เขาจบการศึกษาจาก Guildhall School of Music & Drama
วัดนาขวาง

วัดนาขวาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านนาขวาง ตำบลกาหลง อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 20 ไร่ 3 งาน 20 ตารางวา
ประวัติ.
ไม่ทราบประวัติและผู้สร้างวัดนาขวางอย่างชัดเจน หนังสือ "ประวัติวัดทั่วราชอาณาจักร" ระบุว่าตั้งเมื่อ พ.ศ. 2315 ได้รับพระราชทานวิสุงคามสีมาเมื่อ พ.ศ. 2465 เขตวิสุงคามสีมากว้าง 9 เมตร ยาว 18.5 เมตร ขณะที่ "ประวัติวัดในจังหวัดสมุทรสาคร สังกัดมหานิกาย จำนวน 96 วัด" ระบุว่าสร้างขึ้นในสมัยกรุงศรีอยุธยาตอนปลาย สมัยพระเจ้าเสือ โดยมีเรื่องเล่าว่า พระเจ้าเสือเสด็จประพาสทางชลมารคผ่านทางหมู่บ้านนาขวาง พบต้นไม้ใหญ่ขึ้นตามริมคลองกิ่งทอดก่ายกันเกะกะมองดูเหมือนถ้ำ จึงทรงตั้งชื่อว่า วัดคูหาสวรรค์ ต่อมาเปลี่ยนชื่อวัดมาเป็น "วัดนาขวาง" ตามชื่อหมู่บ้านสมัยที่สุนทรภู่ได้เดินทางไปเมืองเพชรบุรีและแต่งนิราศเมืองเพชร นอกจากนี้ยังได้ขุดพบพระพุทธรูปสมัยอู่ทองในราว พ.ศ. 2467
อาคารเสนาสนะ.
พระอุโบสถนี้สันนิษฐานว่าสร้างขึ้นในสมัยอยุธยาตอนปลายถึงรัตนโกสินทร์ตอนต้น และได้รับการบูรณะซ่อมแซมในสมัยรัตนโกสินทร์ มีหลังคาเครื่องไม้ลดชั้น 3 ชั้น มุงกระเบื้องสีชั้นละ 3 ตับ มีช่อฟ้าใบระกาไม้แกะสลัก ด้านหน้าพระอุโบสถซ่อมแซมต่อเติมขึ้นในภายหลัง ทำเป็นชายคายื่นลาดต่ำออกมา มีเสาปูนสี่เหลี่ยม 2 ต้น กลม 2 ต้น รองรับโครงหลังคา หน้าบันด้านหน้าเป็นไม้แกะสลักรูปเทพนม และกนกเป็นลำตัวนาคและเศียรนาค ประตูไม้ทาสีแดงไม่มีลวดลายแกะสลัก บานประตูหน้าต่างทาสีแดง ภายในประดิษฐานพระพุทธรูปปูนปั้นปางมารวิชัย พระพุทธรูปประทับยืนและนั่ง แสดงปางต่าง ๆ ศิลปะอยุธยาตอนปลายถึงรัตนโกสินทร์ตอนต้น ด้านหน้าพระอุโบสถมีเจดีย์ทรงระฆังกลม 2 องค์ สภาพชำรุดยอดหักหาย เสมาโบราณด้านหน้าพระอุโบสถ ประชาชนสามารถปิดทองพระที่ประดิษฐานใต้พระอุโบสถ ปิดทองเสมา ลูกนิมิต ลอดใต้พระอุโบสถเพื่อสะเดาะเคราะห์
ศาลาการเปรียญกว้าง 12.80 เมตร ยาว 24.50 เมตร สร้างเมื่อ พ.ศ. 2526 หอสวดมนต์กว้าง 10 เมตร ยาว 25 เมตร สร้างเมื่อ พ.ศ. 2532 กุฏิสงฆ์จำนวน 3 หลัง วิหารกว้าง 6.20 เมตร ยาว 12 เมตร สร้างเมื่อ พ.ศ. 2539 ศาลาอเนกประสงค์กว้าง 23.20 เมตร ยาว 35.20 เมตร สร้างเมื่อ พ.ศ. 2539 ศาลาบำเพ็ญกุศลจำนวน 1 หลัง นอกจากนี้มีหอกลองและหอระฆัง ปากทางวัดยังมีศาลสมเด็จกรมหลวงชุมพรเขตอุดมศักดิ์
เดริก ลู้ก

เดริก นาแทเนียล ลู้ก (เกิด 24 เมษายน พ.ศ. 2517) เป็นนักแสดงชาวอเมริกัน เขาได้รับรางวัล Independent Spirit Award จากผลงานการแสดงบนจอใหญ่ในภาพยนตร์เรื่อง "Antwone Fisher" ปี ค.ศ. 2002 กำกับและอำนวยการสร้างโดย Denzel Washington ลู้กรับบทเป็น Gabe Jones ใน "" เขาเป็นที่รู้จักกันดีในบทบาทของเขาในฐานะ Kevin Porter ในซีรีส์ดั้งเดิมของ Netflix เรื่อง "13 Reasons Why"
ริชาร์ด อาร์มิเทจ (นักแสดง)

ริชาร์ด คริสปิน อาร์มิเทจ (;เกิด 22 สิงหาคม พ.ศ. 2514) เป็นนักแสดงภาพยนตร์, โทรทัศน์, ละครเวที, และนักพากย์ชาวอังกฤษ เขาได้รับการยอมรับในสหราชอาณาจักรด้วยบทบาทนำครั้งแรกในบท John Thornton ในรายการโทรทัศน์ของอังกฤษ "North & South" (2004) บทบาทของเขาในฐานะเจ้าชายคนแคระและผู้นำ Thorin Oakenshield ในภาพยนตร์ไตรภาคที่ดัดแปลงมาจาก "The Hobbit" ของ Peter Jackson ทำให้เขาได้รับการยอมรับในระดับนานาชาติ3
เคนเนธ ชอย

เคนเนธ ชอย (เกิด 20 ตุลาคม พ.ศ. 2514}} เป็นนักแสดงชาวอเมริกัน เขาเป็นที่รู้จักกันเป็นอย่างดีจากการรับบทเป็น Henry Lin ในซีรีส์โทรทัศน์เรื่อง "Sons of Anarchy" (2008–2014), Chester Ming ใน "The Wolf of Wall Street" ของ Martin Scorsese (2013) และ Judge Lance Ito ใน ' (2559) เขายังเป็นที่รู้จักจากบทบาท Jim Morita และอาจารย์ใหญ่ Morita ในภาพยนตร์จักรวาลภาพยนตร์มาร์เวล เรื่อง ' (2011) และ "" (2017) ตามลำดับและ Lewis ในซีรีส์ตลก FOX เรื่อง "The Last Man on Earth" (2559-2560) ตั้งแต่ปี ค.ศ. 2018 เขาแสดงในซีรีส์ดราม่าตอบโต้ first responder ครั้งแรกของ FOX เรื่อง "9-1-1" โดยรับบทเป็นนักดับเพลิง LAFD Howie "Chimney" Han
สเตฟานี โซสตัก

สเตฟานี โซสตัก (เกิด 5 สิงหาคม พ.ศ. 2518) เป็นนักแสดงหญิงชาวฝรั่งเศสที่เริ่มอาชีพในช่วงต้นคริสต์ทศวรรษ 2000 โซสตักเป็นที่รู้จักกันเป็นอย่างดีจากการแสดงในภาพยนตร์เรื่อง "The Devil Wears Prada", "Dinner for Schmucks", "Iron Man 3", และ "R.I.P.D." โซสตักแสดงในซีรีส์ดราม่าดั้งเดิมของ USA Network เรื่อง "Satisfaction" และซีรีส์ ABC เรื่อง "A Million Little Things"
วิลเลียม แซดเลอร์ (นักแสดง)

วิลเลียม โธมัส แซดเลอร์ (เกิด 13 เมษายน พ.ศ. 2493) เป็นนักแสดงละครเวที, ภาพยนตร์ และโทรทัศน์ชาวอเมริกัน บทบาททางโทรทัศน์และภาพยนตร์ของเขารวมถึง Chesty Puller ใน "The Pacific", ใน "", Sheriff Jim Valenti ใน "Roswell", นักโทษ Heywood ใน "The Shawshank Redemption", วุฒิสมาชิกเวอร์ Vernon Trent จากเรื่อง "Hard to Kill" และ Grim Reaper ใน "Assaulted Nuts", "Bill & Ted's Bogus Journey" (ได้รับรางวัล Saturn Award สาขานักแสดงสมทบชายยอดเยี่ยม), "Tales from the Crypt" และ "Bill & Ted Face the Music", และรับบทผู้พันสจวร์ตประกบ Bruce Willis ใน "Die Hard 2" เขารับบท Matthew Ellis ใน "Iron Man 3", "Marvel's Agents of S.H.I.E.L.D.", และ "WHIH Newsfront" (ทั้งหมดอยู่ใน Marvel Cinematic Universe) นอกจากนี้เขายังรับบทเป็น John McGarrett ในซีรีส์โทรทัศน์เรื่อง 2010 remake ของซีรีส์โทรทัศน์ปี 1968 เรื่อง "Hawaii Five-O" และผู้จัดการชกมวยบอสตันและผู้ต้องสงสัยค้ายา Gino Fish ใน Jesse Stone ภาพยนตร์โทรทัศน์ ซีรีส์ประกบ Tom Selleck ในฐานะหัวหน้าตำรวจเมืองเล็ก ๆ
ไท ซิมป์กินส์

ไท ซิมป์กินส์ ; เกิด 6 สิงหาคม พ.ศ. 2544) เป็นนักแสดงชาวอเมริกัน ผลงานภาพยนตร์ที่สำคัญของเขา ได้แก่ "Insidious" (2011), ภาคต่อของ ' (2013), "Iron Man 3" (2013) และ "Jurassic World" (2015) เขาปรากฏตัวเล็กน้อยใน ' (2019) โดยรับบทใน "Iron Man 3" ของเขาในฐานะ Harley Keener
มิเกล เฟร์เรร์

มิเกล โฮเซ เฟร์เรร์ (7 กุมภาพันธ์ พ.ศ. 2498 – 19 มกราคม พ.ศ. 2560) เป็นนักแสดงชาวอเมริกัน บทบาทที่ก้าวหน้าของเขาคือในภาพยนตร์เรื่อง "RoboCop" ปี ค.ศ. 1987 ภาพยนตร์เรื่องอื่น ๆ ได้แก่ Quigley ใน "Blank Check" (1994), Harbinger ใน 'Hot Shots! Part Deux" (1993), Shan Yu ใน "Mulan" (1998), Eduardo Ruiz ใน "Traffic" (2000) และรองประธานาธิบดี Rodriguez ใน "Iron Man 3" (2013)
เจมส์ แบดจ์ เดล

เจมส์ แบดจ์ เดล (เกิด 1 พฤษภาคม พ.ศ. 2521) เป็นนักแสดงชาวอเมริกัน เขาเป็นที่รู้จักจากการแสดง Chase Edmunds ใน "24", Robert Leckie ใน "The Pacific", State Trooper Barrigan ใน "The Departed" ของ Martin Scorsese, และ Eric Savin ใน "Iron Man 3"
แอชลีย์ แฮมิลตัน

แอชลีย์ จอร์จ แฮมิลตัน (เกิด 30 กันยายน พ.ศ. 2517) เป็นนักแสดง, นักแสดงตลก และนักร้อง, นักแต่งเพลงชาวอเมริกัน เขาเปิดตัวการแสดงในภาพยนตร์เรื่อง "Beethoven's 2nd" ในปี ค.ศ. 1993 ตั้งแต่นั้นเป็นต้นมาเขาได้แสดงในภาพยนตร์ เช่น "Lost in Africa" (1994), "Off Key" (2001), "Lost Angeles" (2012), "Iron Man 3" (2013), และ "Cats Dancing on Jupiter" (2015) เขาแสดงรับบทของ Cole Deschanel ในซีซั่นแรกของซีรีส์โทรทัศน์ NBC เรื่อง "Sunset Beach" (1997)
หวัง ซูฉี

หวัง ซูฉี (เกิด 19 มีนาคม พ.ศ. 2489) เป็นนักแสดงภาพยนตร์ชาวจีนที่มีอาชีพการงานยาวนานกว่า 25 ปี เขามักถูกเสนอให้แสดงในภาพยนตร์ยุค Fifth Generation ตอนต้น เช่น "Yellow Earth" (1984) ของ [Chen Kaige]] (1984) และ "The Big Parade" (1986), "Samsara" ของ Huang Jianxin และ "Codename Cougar" ของ Zhang Yimou (1989) ตั้งแต่นั้นมาเขาได้สร้างช่องเฉพาะในตลาดจีนในฐานะนักแสดงตัวละคร
อารอน ไฮเมลสไตน์

อารอน ไฮเมลสไตน์ (เกิด 10 ตุลาคม พ.ศ. 2528) เป็นนักแสดงชาวอเมริกันที่อาจเป็นที่รู้จักกันดีในการรับบท Austin Powers รุ่นเด็กในภาพยนตร์เรื่อง "Austin Powers in Goldmember" และ Friedman เพื่อนสนิทของ Luke Girardi ใน "Joan of Arcadia" เขายังเขียน, กำกับและแก้ไขภาพยนตร์สั้นเรื่อง "Sugar Mountain" เขาได้ปรากฏตัวเป็นแขกรับเชิญในซีรีส์ต่าง ๆ มากมาย เช่น "Cupid", "Boston Public", "North Shore", "House", และ "Community" และยังปรากฏตัวในภาพยนตร์เรื่อง "High Fidelity", "Bachelor Party Vegas", ', และ '
เฮนรี กูดแมน

เฮนรี กูดแมน (เกิด 23 เมษายน พ.ศ. 2493) เป็นนักแสดงชาวอังกฤษที่ได้รับการฝึกฝนจาก RADA เขาได้ปรากฏตัวทางโทรทัศน์และวิทยุในภาพยนตร์และในโรงละคร 
ชีวิตในวัยเด็ก.
เขาเข้าเรียนที่โรงเรียน Central Foundation Boys' School และเข้าร่วม Royal Academy of Dramatic Art, ที่ลอนดอน ในปี พ.ศ. 2512 
อาชีพ.
โทรทัศน์.
ในปี ค.ศ. 2013 เขารับบทเป็น Sir Humphrey Appleby ในภาพยนตร์เรื่อง "Yes, Prime Minister" ซึ่งเปิดตัวทางสถานีโทรทัศน์ Gold
แคลลัน มัลวีย์

แคลลัน มัลวีย์ (เกิด 23 กุมภาพันธ์ พ.ศ. 2518) เป็นนักแสดงชาวออสเตรเลียโดยกำเนิด เขาเป็นที่รู้จักกันดีที่สุดจากบทบาทของเขาในฐานะ Mark Moran ในละครเรื่อง "Underbelly" ของออสเตรเลีย, Sergeant Brendan 'Josh' Joshua ใน "Rush" และ Bogdan 'Draz' Drazic ใน "Heartbreak High" บทบาทในอเมริกาของเขา ได้แก่ Scyllias ใน ', Jack Rollins ใน ' (2014) และ ' (2019) และ Anatoli Knyazev ใน '
พันธุ์หมาป่า

พันธุ์หมาป่า  เป็นซีรีส์ทางโทรทัศน์แนวไซไฟดราม่าจากสหรัฐ สร้างสรรค์โดย Aaron Guzikowski ออกฉายครั้งแรกทางบริการสตรีมมิ่ง HBO Max เมื่อ 3 กันยายน พ.ศ. 2563 โดย Ridley Scott เป็นผู้กำกับให้กับสองตอนแรกและเป็นผู้อำนวยการสร้างฝ่ายบริหารด้วย
"พันธุ์หมาป่า" เล่าเรื่องของแอนดรอยด์สองตน คือ ฟาเธอร์ และ มาเธอร์ ซึ่งได้รับมอบหมายภารกิจให้เลี้ยงดูเด็กมนุษย์บนดาวเคราะห์ Kepler-22b หลังจากที่โลกล่มสลายหลังสงครามใหญ่
สกอตต์ แอดกินส์

สกอตต์ เอ็ดเวิร์ด แอดกินส์ (เกิด 17 มิถุนายน พ.ศ. 2519) เป็นนักแสดง, ผู้ผลิต, ผู้เขียนบท, นักกายกรรม และนักศิลปะการต่อสู้ชาวอังกฤษ ซึ่งส่วนใหญ่รู้จักกันดีจากบทบาทของเขาในภาพยนตร์แอ็คชั่นหนังแผ่น เขารับบทเป็น Yuri Boyka นักสู้ในเรือนจำชาวรัสเซียในภาพยนตร์เรื่อง ' ในปี ค.ศ. 2006 และภาคต่ออีกสองเรื่องคือ ' (2010) และ ' (2017); Casey Bowman ในภาพยนตร์เรื่อง "Ninja" ปี ค.ศ. 2009 และภาคต่อ ' ในปี ค.ศ.2013; รับบทชาวฝรั่งเศสในภาพยนตร์ปี 2018 เรื่อง "The Debt Collector" และภาคต่อ "Debt Collectors" ในปี ค.ศ. 2020 (นำแสดงโดย Louis Mandylor) เขาทำงานในภาพยนตร์สี่เรื่องร่วมกับ Jean-Claude Van Damme ไอดอลของเขา: ', "Assassination Games", ' และ "The Expendables 2" นอกจากนี้เขายังเคยแสดงใน "The Legend of Hercules", "Wolf Warrior" and ' รับบทเป็นศัตรูตัวหลักในภาพยนตร์ทั้งสามเรื่องและยังปรากฏตัวใน "The Bourne Ultimatum", "Zero Dark Thirty" และโครงการมาร์เวลสามเรื่อง เช่น "Mutant X", ' and "Doctor Strange"
เจมส์ ดาร์ซีย์

เจมส์ ดาร์ซีย์ (ชื่อเกิด Simon Richard D'Arcy; เกิด 24 สิงหาคม พ.ศ. 2518) เป็นนักแสดงชาวอังกฤษ เขาเป็นที่รู้จักจากการรับบทพ่อบ้านของ Howard Stark ชื่อ Edwin Jarvis ในซีรีส์โทรทัศน์ของจักรวาลภาพยนตร์มาร์เวลเรื่อง "Agent Carter" และภาพยนตร์ปี พ.ศ. 2562 เรื่อง "" และรับบท Lee Ashworth ผู้ต้องสงสัยคดีฆาตกรรมในซีรีส์ของ ITV เรื่อง "Broadchurch" ซีซั่นที่ 2 และยังร่วมแสดงเป็น Colonel Winnant ในภาพยนตร์สงครามของ คริสโตเฟอร์ โนแลน เรื่อง "Dunkirk" (2017)
เมอร์เซเดส เอเอ็มจี ไฮเพอร์ฟอร์แมนซ์เพาเวอร์เทรนส์

เมอร์เซเดส เอเอ็มจี ไฮเพอร์ฟอร์แมนซ์เพาเวอร์เทรนส์  เป็นผู้ผลิตเครื่องยนต์ฟอร์มูลาวันของเมอร์เซเดส-เบนซ์ จากประเทศอังกฤษ บริษัทเป็นผู้ผลิตเครื่องยนต์ให้กับ เซาเบอร์ ในฤดูกาล , แม็กลาเรน ตั้งแต่ฤดูกาล ถึง และตั้งแต่ฤดูกาล , ฟอร์ซอินเดีย ตั้งแต่ฤดูกาล ถึง , บราวน์ ในฤดูกาล , ทีมโรงงานของเมอร์เซเดส ตั้งแต่ฤดูกาล , วิลเลียมส์ ตั้งแต่ฤดูกาล , โลตัส ในฤดูกาล , แมเนอร์เรซซิง ในฤดูกาล , เรซซิงพอยต์ฟอร์ซอินเดีย ในฤดูกาล และเรซซิงพอยต์ ตั้งแต่ฤดูกาล 
เครื่องยนต์ของพวกเขาได้รับรางวัลชนะเลิศประเภทผู้ผลิต 9 ครั้ง และรางวัลชนะเลิศประเภทนักแข่ง 11 ครั้ง
เสมอ พีระชัย

เสมอ พีระชัย หรือชื่อจริง พีระชัย พัฒนพรชัย หรือ พิชัย รัตนพรชัย เกิดในปี พ.ศ. 2498 เป็นคนไร้บ้านชาวไทยซึ่งเป็นที่รู้จักจากรอยขูดขีดเขียนบนป้ายรถเมล์ กำแพง และทางเท้าในกรุงเทพมหานคร 
รอยขูดขีดเขียนของเขาเป็นผังมโนทัศน์ซึ่งวาดด้วยปากกาเคมีสีดำ ในผังประกอบไปด้วยแผนภาพ สัญลักษณ์ ตัวเลข และคำในภาษาไทยและภาษาอังกฤษ นักวิจารณ์บางคนเรียกงานของเขาว่าใกล้เคียงกับศิลปะคนนอก นายพีระชัยมีความผิดปกติทางจิตและปฏิเสธว่ารอยขูดขีดเขียนของเขาไม่ใช่ศิลปะบาทวิถี (street art) หากแต่เป็นวิธีที่เขาจะเปิดเผยปริศนาและเรื่องราวซึ่งเกี่ยวข้องกับการเสียชีวิตของบิดามารดาของเขา หรือเกี่ยวกับบุคคลที่พยายามรังแกเขา
รอยขูดขีดเขียนของนายพีระชัยถูกนำมาแสดงในนิทรรศการศิลปะคนนอกซึ่งจัดขึ้นที่หอศิลปวัฒนธรรมแห่งกรุงเทพมหานครในปี พ.ศ. 2562
กูร์บันซอลตัน เอเจ

กูร์บันซอลตัน เอเจ ("มารดาของกูร์บันซอลตัน"; เกิดใน ค.ศ. 1913 ที่กึปจัก ประเทศเติร์กเมนิสถาน; เสียชีวิตในวันที่ 5 หรือ 6 ตุลาคม ค.ศ. 1948 ที่อาชกาบัตในช่วงแผ่นดินไหวที่อาชกาบัต ค.ศ. 1948) เป็นแม่ของซาปาร์มือรัต นือยาซอว์ ประธานาธิบดีคนแรกของประเทศ
มีสถานที่และสถาบันบางแห่งตั้งชื่อตามเธอ เช่น ยือลันลือ (Ýylanly) ในอำเภอกูร์บันซอลตัน เอเจ เช่นเดียวกับชื่อเดือนเมษายนในปฏิทินเติร์กเมนที่ถูกเปลี่ยนใน ค.ศ. 2002 จากการผ่านร่างกฎหมายเปลี่ยนชื่อของรัฐบาลซึ่งถูกยกเลิกในเดือนเมษายน ค.ศ. 2008 โดยกูร์บันกูลือ เบร์ดือมูฮาเมดอว์ ลูกชายของเธอได้ยุบเลิกคำที่แปลว่า "ขนมปัง" ในภาษาเติร์กเมน โดยให้เปลี่ยนเป็นชื่อ "กูร์บันซอลตัน" แทน
นักวิชาการตะวันตกหลายคนมอบชื่อเล่นแก่เธอว่า "มารดาของชาวเติร์กเมนทั้งปวง" เพื่อสื่อถึงการมอบตำแหน่ง "ตืร์กเมนบาชือ" ("ผู้นำของชาวเติร์กเมนทั้งปวง") ให้ตนเองของลูกชายเธอ
อิสทิกลัล

อิสทิกลัล (แปลตรงตัว#เปลี่ยนทาง 'เอกราช') เป็นหนังสือพิมพ์รายวันที่ตีพิมพ์ในอิสตันบูล ประเทศตุรกี ก่อตั้งขึ้นใน ค.ศ. 1974
ศูนย์กลางการตีพิมพ์อยู่ที่อำเภอเซย์ทินบูร์นู
แม่น้ำเมอร์บก

แม่น้ำเมอร์บก  เป็นแม่น้ำในรัฐเกอดะฮ์ ประเทศมาเลเซีย มีต้นน้ำที่เขาเจอไรและป่าซุงกัป เมื่อถึงจุดบรรจบระหว่างแม่น้ำบงกกกับแม่น้ำลาลังจึงเรียกว่าแม่น้ำเมอร์บก ลำน้ำสาขาอื่นได้แก่แม่น้ำเปอตานีกับแม่น้ำบูจัง ปากแม่น้ำมีความกว้างประมาณ 2.5 กิโลเมตร
แม่น้ำเมอร์บกเป็นที่รู้จักในฐานะแม่น้ำทางประวัติศาสตร์ของเลิมบะฮ์บูจัง
เดอ ฮาวิลแลนด์ มัสคีโต

เดอ ฮาวิลแลนด์ ดีเอช.98 มัสคีโต เป็นเครื่องบินรบที่สามารถทำภารกิจได้หลายอย่างด้วยเครื่องยนต์ใบพัดบนปีกไหล่ทั้งสองข้างสัญชาติบริติช ถูกนำเสนอในช่วงสงครามโลกครั้งที่สอง เป็นที่แปลกตาตรงที่โครงสร้างของมันถูกสร้างมาจากไม้เป็นส่วนใหญ่ มีชื่อเล่นว่า "วูดเด็น วันเดอร์"(ไม้มหัศจรรย์) หรือ "มอสซี่" ลอร์ด Beaverbrook รัฐมนตรีว่าการกระทรวงการผลิตเครื่องบิน ได้ตั้งชื่อเล่นให้มันว่า "ฟรีแมน ฟอลลี่"(ความโง่เขลาของฟรีแมน) เป็นการพาดพิงถึงพลอากาศเอก วิลฟริด ฟรีแมน ที่ปกป้องจอฟฟรีย์ เดอ ฮาวิลแลนด์ และแนวคิดการออกแบบของเขาจากคำสั่งให้ละทิ้งโครงการ ในปี ค.ศ. 1941 เป็นหนึ่งในเครื่องบินที่สามารถบินปฏิบัติการที่เร็วที่สุดในโลก 
แต่เดิมนึกว่าเป็นเครื่องบินทิ้งระเบิดที่รวดเร็วโดยปราศจากอาวุธติดตั้ง การใช้งานของมัสคีโตได้พัฒนาขึ้นในช่วงสงครามในหลายบทบาท รวมทั้งเครื่องบินทิ้งระเบิดทางยุทธวิธีในช่วงเวลากลางวัน ด้วยระดับความสูงจากต่ำถึงปานกลาง เครื่องบินทิ้งระเบิดช่วงเวลากลางคืน ด้วยระดับความสูงจากสูง เครื่องบินขับไล่เบิกทาง ตอนกลางวัน หรือตอนกลางคืน เครื่องบินขับไล่ทิ้งระเบิด เครื่องบินบุกรุก การโจมตีทางทะเล หรือการถ่ายภาพลาดตระเวน มันยังถูกใช้งานโดยคอร์ปอเรชั่นแอร์เวย์สโอเวอร์ซีลส์บริติช เป็นการขนส่งที่รวดเร็วเพื่อบรรทุกสินค้าที่มีมูลค่าสูงขนาดเล็ก ที่สามารถบินไปและกลับจากประเทศที่เป็นกลางโดยผ่านเหนือน่านฟ้าที่ถูกควบคุมโดยฝ่ายข้าศึก ลูกเรือในเครื่องบินลำนี้ประกอบไปด้วยนักบินสองคนและผู้นำทาง ที่นั่งแบบข้างต่อข้าง ผู้โดยสารเพียงคนเดียวที่สามารถนั่งอยู่ในช่องทิ้งระเบิดของเครื่องบินได้เมื่อมีความจำเป็น
มัสคีโต เอฟบี4 มักจะบินในการตีโฉบฉวยพิเศษ เช่น ปฏิบัติการเจริโค (การโจมตีเรือนจำอาเมียงในต้นปี ค.ศ. 1944) และการโจมตีอย่างแม่นยำต่อสถานที่อาคารของหน่วยข่าวกรองทางทหาร หน่วยความมั่นคง และหน่วยตำรวจ (เช่น สำนักงานใหญ่ของหน่วยเกสตาโป) เมื่อวันที่ 30 มกราคม ค.ศ. 1943 งานฉลองครบรอบปีที่ 10 ของการเถลิงอำนาจของนาซี ในช่วงเช้า มัสคีโตได้เข้าโจมตีสถานีวิทยุกระจายเสียงหลักในกรุงเบอร์ลินล้มลง ในขณะที่แฮร์มัน เกอริงกำลังพูดอยู่ ทำให้เสียงพูดของเขาดังออกไปในอากาศ
มัสคีโตได้บินไปพร้อมกองทัพอากาศสหราชอาณาจักร(RAF) และกองทัพอากาศอื่น ๆ ในเขตสงครามยุโรป เมดิเตอร์เรเนียน และอิตาลี มัสคีโตยังออกปฏิบัติการโดย RAF ในเขตสงครามเอเชียตะวันออกเฉียงใต้และโดยกองทัพอากาศออสเตรียซึ่งตั้งฐานทัพอยู่ในเกาะฮาลมาเฮราและบอร์เนียวในช่วงสงครามแปซิฟิก ในช่วงปี ค.ศ. 1950 RAF ได้แทนทีมัสคีโตด้วยอิงลิช อีเล็คทิก แคนเบอร์รา ที่ขับเคลื่อนด้วยพลังเจ็ท
ชตวร์มทีเกอร์

ชตวร์มทีเกอร์ (ว่า "ทีเกอร์จู่โจม") เป็นปืนใหญ่จู่โจมสัญชาติเยอรมันในสงครามโลกครั้งที่สองที่ถูกสร้างขึ้นบนฐานของรถถังทีเกอร์ 1 และติดตั้งอาวุธด้วยปืนครกซึ่งขับเคลื่อนด้วยจรวดขนาด 380 มม. (380mm rocket-propelled mortar) ชื่ออย่างเป็นทางการของภาษาเยอรมันคือ Sturmmörserwagen 606/4 mit 38 cm RW 61 ภารกิจหลักคือการสนับสนุนการยิงด้วยอาวุธหนักสำหรับหน่วยทหารราบที่ต่อสู้ภายในเขตเมือง มีรถถังไม่กี่คันที่ถูกผลิตขึ้นได้ต่อสู้รบในการก่อการกำเริบวอร์ซอ ยุทธการตอกลิ่ม และยุทธการที่ไรชส์วัลท์ ยานพาหนะรบคันนี้ยังเป็นที่รู้จักกันในชื่ออย่างเป็นทางการต่าง ๆ ซึ่งชื่อเรียกว่า ชตวร์มทีเกอร์ กลายเป็นที่นิยมมากที่สุด
นกพงหญ้าพันธุ์อินเดีย

</ref>
นกพงหญ้าพันธุ์อินเดีย (ชื่อวิทยาศาสตร์: "Graminicola bengalensis") เป็นนกขนาดเล็กและเป็นเพียงหนึ่งในสองชนิดของนกในสกุล "Graminicola" เป็นนกในวงศ์นกมุ่นรก อันดับนกเกาะคอน นกพงหญ้าพันธุ์อินเดียพบเห็นได้น้อยจากนิสัยที่ชอบซ่อนเร้นและการหากินในพงหญ้า ปัจจุบันพบในรอยต่อประเทศอินเดีย ภูฏาน และเนปาล และอาจพบในรัฐชานของพม่า
อนุกรมวิธาน.
นกพงหญ้าพันธุ์อินเดีย ("Graminicola bengalensis") เป็นนกขนาดเล็กและเป็นเพียงหนึ่งในสองชนิดของนกในสกุล Graminicola ของวงศ์นกมุ่นรก (Pellorneidae) ก่อนหน้านี้ถูกจัดให้อยู่ในวงศ์ Sylviidae ของ นกกระจิบโลกเก่า (Old World warble) ในวงศ์ Timaliidae
ลักษณะทางชีววิทยา.
ลำตัวเป็นริ้วสีน้ำตาล ด้านบนสีน้ำตาล อกและท้องสีขาวนวล หางยาว ขนหัวด้านบนและด้านหลังมีริ้วสีดำ แต่จุดที่โดดเด่นที่ริ้วสีดำและสีขาวบนต้นคอที่ไม่เหมือนกับนกจำพวกกระจิบอื่น ๆ
นกพงหญ้าพันธุ์อินเดียเป็นหนึ่งในสองชนิดของนกในสกุล "Graminicola" ซึ่งมีความแตกต่างจากนกพงหญ้า "Graminicola striatus" ตรงที่ขนาดของจะงอยปากที่เล็กกว่าเล็กน้อย เสียงร้อง(จังหวะและโทนเสียง) และริ้วสีดำที่น้อยกว่า
ถิ่นที่อยู่และการกระจายพันธุ์.
นกพงหญ้าพันธุ์อินเดียมักหากินและอาศัยอยู่ในพื้นต่ำและซ่อนตัวอยู่ในพงหญ้าสูงและพืชจำพวกต้นอ้อ ภายในทุ่งนาและพื้นที่ชุ่มน้ำ ได้แก่ หนองน้ำจืด หรือริมฝั่งแม่น้ำในที่ราบลุ่มของ บังกลาเทศ อินเดีย ตอนเหนือของ อินเดีย ภูฏาน และ อุทยานแห่งชาติจิตวันของเนปาล ถูกคุกคามจาก การทำลายถิ่นฐานธรรมชาติ 
เขตอนุรักษ์พันธุ์สัตว์ป่าสุขลาพันธา (Sukla Phanta) ในเนปาลเป็นเขตสุดของการกระจายพันธุ์ทางตะวันตก
โทนี เคอร์แรน

โทนี เคอร์รัน  เป็นนักแสดงชาวสก็อตที่เคยปรากฏตัวใน "", "Doctor Who", "Roots", และมหากาพย์ในประวัติศาสตร์เรื่อง "Outlaw King" ของ Netflix
ชีวิตส่วนตัว.
เคอร์รันเกิดที่กลาสโกว์และสำเร็จการศึกษาจาก Royal Scottish Academy of Music and Drama เขาแต่งงานกับ Mai Nguyen ในปี พ.ศ. 2555 และพวกเขามีลูกสาวคนหนึ่งในเดือนกันยายน พ.ศ. 2556
นกกินแมลงป่าหางสั้น

นกกินแมลงป่าหางสั้น  (ชื่อวิทยาศาสตร์: "Pellorneum malaccense") เป็นนกในวงศ์นกมุ่นรก (Pellorneidae) พบในคาบสมุทร มาเลเซีย สิงคโปร์ และ ไทย รวมทั้งหมู่เกาะสุมาตรา และบอร์เนียว (และเกาะบางส่วนโดยรอบ) และเป็นนกประจำถิ่นของประเทศไทย
ลักษณะทางชีววิทยา.
นกกินแมลงป่าหางสั้น มีลักษณะเด่นคือ หางสั้นแทบไม่เห็นหาง ลำตัวสีน้ำตาลแดง ลำตัวส่วนล่างสีน้ำตาลอ่อน และขนหน้าสีเทา มีขนเป็นฝอยยื่นออกมาเล็กน้อย ลำตัวเชิดตรงและรูปลักษณ์ทั่วไปเกือบดูเหมือนนกแต้วแร้ว 
ถิ่นที่อยู่และการกระจายพันธุ์.
นกกินแมลงป่าหางสั้นกระจายพันธุ์อยู่ทั่วไปในหลายพื้นที่ แต่ถือว่าใกล้ถูกคุกคามเนื่องจากการทำลายป่าที่ราบต่ำในพื้นที่กระจายพันธุ์ ที่อยู่อาศัยตามธรรมชาติของนกกินแมลงป่าหางสั้น คือป่าดิบและป่าเสื่อมโทรมในที่ลุ่มต่ำของเขตร้อนชื้น เป็นนกประจำถิ่นของประเทศไทย ที่พบได้ในภาคใต้ตั้งแต่จังหวัดระนองลงไป จนสุดปลายคาบสมุทรมาเลย์ของมาเลเซีย และเกาะสิงคโปร์ รวมทั้งหมู่เกาะสุมาตรา และบอร์เนียวของมาเลเซียและอินโดนีเซีย (และเกาะบางส่วนโดยรอบ เช่น ในจังหวัดริโย)
พฤติกรรม.
โดยทั่วไปแล้วนกชนิดนี้อยู่อย่างโดดเดี่ยวไม่รวมฝูง และไม่อยู่รวมกับฝูงนกขนาดใหญ่ที่มีหลายพันธุ์ มักหาอาหารแบบเดี่ยวหรือคู่ ๆ พวกมันหาอาหารประเภทแมลงหลายชนิดจากเศษทับถมบนพื้นดินหรือใกล้พื้นดิน เช่น แมลงเต่าทอง ตั๊กแตน และมด เช่นเดียวกับนกอื่น ๆ ในวงศ์นกจาบ นกกินแมลงป่าหางสั้นจะใช้เท้าจับอาหารซึ่งเป็นพฤติกรรมที่ผิดแผกจากนกเกาะคอนทั่วไป
เสียงร้องแหบแห้งและมีลักษณะคล้ายแมลงหรือเครื่องกล จังหวะของเสียงร้องประกอบด้วย เสียงเริ่มต้นที่แหบแห้ง และชุดเสียงคล้ายนกหวีดติดต่อกันยาวนาน
โจนาธาน ฮาวเวิร์ด (นักแสดง)

โจนาธาน ฮาวเวิร์ด  เป็นนักแสดงชาวอังกฤษซึ่งเป็นที่รู้จักจากบทบาทของเขาในซีรีส์โทรทัศน์อังกฤษเรื่อง "Dream Team" ในชื่อ Gavin Moody และในฐานะ Ian Boothby ใน "" (2013)
วัยเด็กและชีวิตส่วนตัว.
ฮาวเวิร์ดเกิดที่แลงคาเชียร์ ประเทศอังกฤษ และอาศัยอยู่ในลอนดอนตั้งแต่ปี พ.ศ. 2548 ลูกสาวของเขากับ Élodie Yung ชื่อ Minavann Yung Howard เกิดเมื่อต้นเดือนสิงหาคม พ.ศ. 2561
วัดชัยมงคล (จังหวัดสมุทรสาคร)

วัดชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยมงคล อำเภอเมืองสมุทรสาคร จังหวัดสมุทรสาคร ด้านทิศใต้ติดคลองลาดตะเคียน ทิศตะวันตกติดคลองจางวางเชย มีเนื้อที่ตั้งวัด 30 ไร่ 1 งาน เป็นที่ธรณีสงฆ์ 22 ไร่ 2 งาน 
ประวัติ.
วัดชัยมงคลเดิมมีชื่อว่า วัดหัวตะเข้ ตั้งเมื่อ พ.ศ. 2466 โดยมีนายคำและนางแกละ ปัญญารัตน์ เป็นผู้บริจาคที่ดินให้สร้างวัด และชาวบ้านได้ร่วมใจกันสร้างกุฏิขึ้น เพื่อใช้ประกอบพิธีทางศาสนา และได้อาราธนาพระเปลี่ยน กนฺตสีโล จากวัดคลองครุมาดำรงตำแหน่งเจ้าอาวาส ต่อมาได้เปลี่ยนชื่อมาเป็นวัดชัยมงคล โรงเรียนพระปริยัติธรรมแผนกธรรม เปิดสอนเมื่อปี พ.ศ. 2495
อาคารเสนาสนะ.
อุโบสถกว้าง 24 เมตร ยาว 24 เมตร สร้างเมื่อ พ.ศ. 2543 ศาลาการเปรียญกว้าง 21 เมตร ยาว 37 เมตร เป็นอาคารไม้ หอสวดมนต์กว้าง 9 เมตร ยาว 16 เมตร สร้างเมื่อ พ.ศ. 2528 เป็นอาคารทรงไทย กุฏิสงฆ์จำนวน 8 หลัง เป็นอาคารครึ่งตึกครึ่งไม้ วิหารกว้าง 12 เมตร ยาว 12 เมตร สร้างเมื่อ พ.ศ. 2539 ศาลาบำเพ็ญกุศล จำนวน 1 หลัง
วัดคลองครุ (จังหวัดสมุทรสาคร)

วัดคลองครุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านคลองครุ ตำบลท่าทราย อำเภอเมืองสมุทรสาคร จังหวัดสมุทรสาคร ที่ดินตั้งวัดมีเนื้อที่ 16 ไร่ ในวันขึ้น 15 ค่ำ เดือน 10 มีการจัดงานวัฒนธรรมประเพณีดั้งเดิมของชาวไทยรามัญ คือ งานประเพณีตักบาตรน้ำผึ้ง
ประวัติ.
ไม่มีประวัติการก่อสร้างวัดที่แน่ชัด ชื่อของวัดมาจากตำแหน่งที่ตั้งซึ่งอยู่ใกล้กับคลองครุ มีระบุว่าสร้างเมื่อ พ.ศ. 2430 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 12 เมตร ยาว 26 เมตร แต่มีเรื่องเล่าสืบต่อมาว่า เดิมเป็นสำนักสงฆ์สมัยต้นกรุงธนบุรี ชาวรามัญได้อพยพเข้ามาทำมาหากินในคลองครุเป็นจำนวนมาก แล้วได้สร้างสำนักสงฆ์แห่งนี้ขึ้น มีเจ้าสำนักสงฆ์ผลัดเปลี่ยนกันปกครองเรื่อยมา ที่ปรากฏปกครองอยู่นานถึง 20 พรรษา มีชื่อว่าพระพุก 
อาคารเสนาสนะ.
อุโบสถกว้าง 6 เมตร ยาว 14 เมตร สร้างเมื่อ พ.ศ. 2484 เป็นอาคารไม้ หอสวดมนต์กว้าง 10 เมตร ยาว 44 เมตร สร้างเมื่อ พ.ศ. 2536 เป็นอาคารไม้ กุฏิสงฆ์จำนวน 2 หลัง ศาลาอเนกประสงค์กว้าง 12 เมตร ยาว 24 เมตร สร้างเมื่อ พ.ศ. 2540 ศาลาบำเพ็ญกุศลจำนวน 1 หลัง
ศาลาการเปรียญกว้าง 17 เมตร ยาว 48 เมตร สร้างเมื่อ พ.ศ. 2530 มีลักษณะเป็นอาคารไม้ยกพื้นเตี้ย ไม่สูงมาก ตัวอาคารเปิดโล่งไม่มีผนัง หลังคาทรงปั้นหยา มุงด้วยกระเบื้องว่าวซีเมนต์ ต่อชายคาทั้งสี่ด้านมุงด้วยกระเบื้องซีเมนต์ลอนคู่ ภายในเป็นเสากลม พื้นทีใช้งานตรงกลางยกพื้นเพื่อเป็นเสนาสนะสำหรับพระสงฆ์
ปูชนียวัตถุของวัด ได้แก่ พระพุทธรูปปางมารวิชัย เป็นพระประธานในอุโบสถ ชาวบ้านเรียก "หลวงพ่อปู่" ภายในวัดมีศาลหลวงพ่อโพธิ์ซึ่งตั้งอยู่ทางทิศใต้ของวัด